钦定古今图书集成/明伦汇编/氏族典/第415卷 > 《廖用贤尚友录》 > 祖纳
## 钦定古今图书集成/明伦汇编/氏族典/第415卷 > 《廖用贤尚友录》 > 祖纳

按《晋书祖逖传》：“逖兄纳，字士言，性至孝，少孤贫，常自
炊爨以养母。王敦辟为从事中郎，累迁太子中庶子，
历官多所驳正。以洛下乱，避地东南。元帝作相，引为
军谘祭酒。初，弟约与逖同母，偏相亲爱，纳与约异母，
颇有不平，乃密以启帝，朝廷因此弃纳。纳既闲居，但
清谈披阅文史而已。及约为逆，朝野叹纳有鉴裁焉。”
卒于家。